ยาเทริฟลูโนไมด์ คืออะไร
เทริฟลูโนไมด์ Teriflunomide เทริฟลูโนไมด์มีสรรพคุณ คุณสมบัติ อย่างไร เทริฟลูโนไมด์มีกลไกการออกฤทธิ์อย่างไร เทริฟลูโนไมด์มีรูปแบบการจัดจำหน่ายอย่างไร เทริฟลูโนไมด์มีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร เทริฟลูโนไมด์มีผลไม่พึงประสงค์อย่างไร มีข้อควรระวังการใช้เทริฟลูโนไมด์อย่างไร เทริฟลูโนไมด์มีปฏิกิริยาระหว่างยากับยาตัวอื่นอย่างไร ควรเก็บรักษาเทริฟลูโนไมด์อย่างไร เทริฟลูโนไมด์มีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด โรคปลอกประสาทเสื่อมแข็ง หรือโรคเอมเอส MS Multiple Sclerosis สะตีเวนส์จอห์นสัน Stevens-Johnson syndrome ยาปรับเปลี่ยนการดำเนินโรครูมาตอยด์ Disease-modifying anti-rheumatic drugs DMARDs ยาต้านไวรัส Antiviral drugs โรคสมอง โรคทางสมอง Brain disease ยาเทริฟลูโนไมด์ Teriflunomide เป็นยาที่ออกฤทธิ์ยับยั้งการสังเคราะห์สารไพริมิดีน Pyrimidine synthesis inhibitor สารไพริมิดีนคือสารที่เกี่ยวข้องกับสาร DNA และ RNA ส่งผลให้มีฤทธิ์ต้านการอักเสบ ในทางคลินิกนำมาใช้รักษาโรคปลอกประสาทเสื่อมแข็ง Multiple sclerosis ยานี้มีรูปแบบยาแผนปัจจุบันจะเป็นยาชนิดรับประทาน หลังการดูดซึมจากระบบทางเดินอาหาร ตัวยาเทริฟลูโนไมด์จะเข้าสู่ร่างกายกระแสเลือดและจะเข้าจับกับพลาสมาโปรตีนได้มากกว่า 99.3 ร่างกายต้องใช้เวลาประมาณ 2 สัปดาห์เป็นอย่างต่ำ เพื่อกำจัดยานี้ออกจากกระแสเลือดโดยผ่านทิ้งไปกับอุจจาระและปัสสาวะ จากการศึกษาพบว่ายาเทริฟลูโนไมด์นี้สามารถส่งผลต่อทารกในครรภ์ถึงขั้นทำให้ทารกเสียชีวิต จึงถือเป็นข้อห้ามอย่างเด็ดขาดที่จะใช้ยานี้กับสตรีตั้งครรภ์และสตรีที่อยู่ในภาวะให้นมบุตร หรือ ในผู้ป่วยบางรายพบว่ายานี้ก่อปัญหา ผลข้างเคียง กับตับอย่างรุนแรง ทั้งนี้มีเงื่อนไขอื่นๆอีกที่ทำให้ผู้ป่วยไม่สามารถใช้ยาเทริฟลูโนไมด์อาทิ เป็นผู้ที่มีประวัติแพ้ยานี้มาก่อน เป็นผู้ที่มีภาวะไขกระดูกทำงานผิดปกติ มีระบบภูมิคุ้มกันต้านทานโรคต่ำ หรืออยู่ในภาวะการอักเสบติดเชื้อที่ยังไม่สามารถควบคุมอาการได้ เป็นผู้ที่ใช้ยา Leflunomide อยู่ก่อนหน้านี้ นอกจากนี้ตัวยาเทริฟลูโนไมด์ยังสามารถก่อให้เกิดความผิดปกติ ผลข้างเคียง อื่นต่อร่างกายได้อีกอย่างเช่น ทำให้ระดับเกล็ดเลือดในร่างกายต่ำจึงอาจเป็นเหตุให้เลือดออกง่ายหรือเลือดหยุดช้าเมื่อมีบาดแผล ในผู้ป่วยบางรายจะมีอาการของ Stevens-Johnson syndrome หรือกรณีที่ผู้ป่วยรับประทานยานี้พร้อมสุราก็จะก่อให้เกิดปัญหาของตับตับอักเสบได้อย่างรุนแรง เด็กและผู้สูงอายุจัดเป็นอีกกลุ่มเสี่ยงที่ต้องระมัดระวังการใช้ยาเทริฟลูโนไมด์เป็นอย่างมาก ยาเทริฟลูโนไมด์จัดว่าเป็นยาใหม่ด้วยเพิ่งได้รับการจดทะเบียนยาจากต่างประเทศเมื่อปีค.ศ. 2012 พ.ศ. 2555 จึงอาจยังไม่ค่อยพบเห็นหรือเป็นที่แพร่หลายในประเทศไทยเท่าใดนัก และหากต้องการข้อมูลเพิ่มเติมเกี่ยวกับการใช้ยานี้ ผู้ป่วยสามารถสอบถามข้อมูลจากแพทย์ผู้รักษาหรือจากเภสัชกรโดยทั่วไป เทริฟลูโนไมด์มีสรรพคุณ คุณสมบัติ อย่างไร ยาเทริฟลูโนไมด์มีสรรพคุณข้อบ่งใช้เพื่อรักษาโรคปลอกประสาทเสื่อมแข็ง Multiple sclerosis เทริฟลูโนไมด์มีกลไกการออกฤทธิ์อย่างไร ยาเทริฟลูโนไมด์มีกลไกการออกฤทธิ์โดยตัวยาจะปิดกั้นการทำงานของเอนไซม์ชื่อ ไดไฮโดรออโรเทตดีไฮโดรจีเนส Dihydroorotate dehydrogenase เอนไซม์เกี่ยวข้องกับสารไพริมิดีน เป็นผลให้ร่างกายหยุดการสร้างสารไพริมิดีน Pyrimidine ส่งผลช่วยปรับระบบภูมิคุ้มกันฯของร่างกายและสนับสนุนการบำบัดรักษาโรคปลอกประสาทเสื่อมแข็งได้ตามสรรพคุณ เทริฟลูโนไมด์มีรูปแบบการจัดจำหน่ายอย่างไร ยาเทริฟลูโนไมด์มีรูปแบบการจัดจำหน่ายเป็นยาเม็ดชนิดรับประทานขนาด 7 และ 14 มิลลิกรัมเม็ด เทริฟลูโนไมด์มีขนาดรับประทานอย่างไร ยาเทริฟลูโนไมด์มีขนาดรับประทานเช่น ผู้ใหญ่ รับประทานยา 7 - 14 มิลลิกรัมวันละครั้ง โดยระยะเวลาในการใช้ยาเป็นไปตามคำสั่งแพทย์ และสามารถรับประทานยานี้ก่อนหรือพร้อมอาหารก็ได้ เด็ก ยังไม่มีการศึกษาทางคลินิกในการใช้ยานี้ในเด็ก การใช้ยานี้ในเด็กจึงอยู่ในดุลพินิจของแพทย์ผู้รักษาเป็นกรณีๆไป หมายเหตุ ขนาดและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมยาเทริฟลูโนไมด์ ผู้ป่วยควรแจ้งแพทย์พยาบาลและเภสัชกรดังนี้ ประวัติแพ้ยาทุกชนิดเช่น กินยาใช้ยาแล้วคลื่นไส้มาก ขึ้นผื่น หรือแน่นหายใจติดขัดหายใจลำบาก มีโรคประจำตัวต่างๆรวมทั้งกำลังกินยาใช้ยาอะไรอยู่ เพราะยาเทริฟลูโนไมด์อาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์หรือกำลังให้นมบุตร เพราะยาหลายประเภทสามารถผ่านทางน้ำนมหรือรกและเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาเทริฟลูโนไมด์สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มขนาดรับประทานเป็น 2 เท่า อย่างไรก็ตามเพื่อประสิทธิผลของการรักษาควรรับประทานยาเทริฟลูโนไมด์ตรงเวลา การลืมรับประทานยานี้บ่อยครั้งนอกจากจะไม่ทำให้อาการป่วยดีขึ้นแล้วยังอาจทำให้สภาพโรคทรุดหนักลง เทริฟลูโนไมด์มีผลไม่พึงประสงค์อย่างไร ยาเทริฟลูโนไมด์สามารถก่อให้เกิดผลไม่พึงประสงค์ ผลข้างเคียงอาการข้างเคียง ต่อระ บบอวัยวะต่างๆของร่างกายดังนี้เช่น ผลต่อระบบเลือด เช่น ทำให้มีภาวะเม็ดเลือดขาวลดต่ำ Leucopenia อย่างเช่นภาวะ Neutropenia ผลต่อตับ เช่น อาจมีภาวะตับวาย ผลต่อระบบหัวใจและหลอดเลือด เช่น ความดันโลหิตสูง ชีพจรเต้นผิดปกติ หัวใจเต้นเร็ว ผลต่อผิวหนัง เช่น เกิดผื่นคัน หรือภาวะ Steven-Johnson syndrome ผลต่อระบบทางเดินอาหาร เช่น ท้องเสีย คลื่นไส้ ปวดท้อง ปวดฟัน ติดเชื้อในบริเวณฟัน ตับอ่อนอักเสบ ผลต่อระบบทางเดินปัสสาวะ เช่น เกิดการติดเชื้อระบบทางเดินปัสสาวะ เกิดโรคกระเพาะปัสสาวะอักเสบ ผลต่อกล้ามเนื้อ เช่น เกิดอาการปวดกล้ามเนื้อ ผลต่อระบบประสาท เช่น ปวดศีรษะ ความรู้สึกสัมผัสเพี้ยน ผลต่ออวัยวะตา เช่น มีอาการตาพร่า ผลต่อสภาพจิตใจ เช่น วิตกกังวล และซึมเศร้า มีข้อควรระวังการใช้เทริฟลูโนไมด์อย่างไร มีข้อควรระวังการใช้ยาทริฟลูโนไมด์เช่น ห้ามใช้กับผู้ที่แพ้ยานี้ ห้ามใช้ยานี้กับสตรีตั้งครรภ์ สตรีที่อยู่ในภาวะให้นมบุตร ห้ามใช้ยานี้กับเด็กและผู้สูงอายุโดยไม่มีคำสั่งจากแพทย์ ห้ามปรับขนาดการรับประทานยานี้ด้วยตนเอง ห้ามรับประทานยานี้พร้อมเครื่องดื่มที่มีแอลกอฮอล์ ระวังการใช้ยานี้กับผู้ป่วยด้วยโรคปอด วัณโรค โรคตับ โรคเบาหวาน ปฏิบัติตัวตามคำสั่งแพทย์อย่างเคร่งครัดในระหว่างใช้ยานี้และมาพบแพทย์มาโรงพยาบาลตามนัดทุกครั้ง ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยาเทริฟลูโนไมด์ด้วย ยาแผนโบราณทุกชนิดและสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอ เทริฟลูโนไมด์มีปฏิกิริยาระหว่างยากับยาตัวอื่นอย่างไร ยาเทริฟลูโนไมด์มีปฏิกิริยาระหว่างยากับยาตัวอื่นเช่น การใช้ยาเทริฟลูโนไมด์ร่วมกับยา Orlistat Abacavir ยาต้านไวรัสยาเอ็นอาร์ทีไอNRTIs Ibuprofen Isotretinoin อาจส่งผลข้างเคียงต่อตับของผู้ป่วย หากไม่มีความจำเป็นใดๆควรหลีกเลี่ยงการใช้ยาร่วมกัน การใช้ยาเทริฟลูโนไมด์ร่วมกับยา Hydrocortisone อาจทำให้เกิดการติดเชื้อต่างๆในร่างกายอย่างรุนแรงตามมา กรณีที่ไม่มีความจำเป็นใดๆควรหลีกเลี่ยงการใช้ยาร่วมกัน หลีกเลี่ยงการใช้ยาเทริฟลูโนไมด์ร่วมกับยา Abatacept ยาปรับเปลี่ยนการดำเนินโรครูมาตอยด์ ด้วยอาจทำให้เกิดการทำงานของไขกระดูกผิดปกติจนเป็นผลให้เม็ดเลือดต่างๆของร่างกายลดต่ำลง ควรเก็บรักษาเทริฟลูโนไมด์อย่างไร ควรเก็บยาเทริฟลูโนไมด์ในช่วงอุณหภูมิ 20 - 25 องศาเซลเซียส Celsius ไม่เก็บยาในช่องแช่แข็งของตู้เย็น เก็บยาในภาชนะที่ปิดมิดชิด พ้นแสงแดด ความร้อนและความชื้น ไม่เก็บยาในห้องน้ำหรือในรถยนต์ และเก็บยาให้พ้นมือเด็กและสัตว์เลี้ยง เทริฟลูโนไมด์มีชื่ออื่นอีกไหม ผลิตจากบริษัทอะไรบ้าง ยาเทริฟลูโนไมด์ที่จำหน่ายในประเทศไทย มียาชื่อการค้าและบริษัทผู้ผลิตผู้จำหน่ายเช่น ชื่อการค้า บริษัทผู้ผลิต Aubagio อาวแบจิโอ Sanofi
ยาเทริฟลูโนไมด์ (Teriflunomide) เป็นยาที่ออกฤทธิ์ยับยั้งการสังเคราะห์สารไพริมิดีน (Pyrimidine synthesis inhibitor, สารไพริมิดีน คือ สารที่เกี่ยวข้องกับสาร DNA และ RNA) ส่งผลให้มีฤทธิ์ต้านการอักเสบ ในทางคลินิกนำมาใช้รักษาโรคปลอกประสาทเสื่อมแข็ง (Multiple sclerosis) ยานี้มีรูปแบบยาแผนปัจจุบันจะเป็นยาชนิดรับประทาน

หลังการดูดซึมจากระบบทางเดินอาหาร ตัวยาเทริฟลูโนไมด์จะเข้าสู่ร่างกาย/กระแสเลือด และจะเข้าจับกับพลาสมาโปรตีนได้มากกว่า 99.3% ร่างกายต้องใช้เวลาประมาณ 2 สัปดาห์เป็นอย่างต่ำ เพื่อกำจัดยานี้ออกจากกระแสเลือดโดยผ่านทิ้งไปกับอุจจาระและปัสสาวะ
17.เภสัชวิทยา Pharmacology